b'\n_START_ARTICLE_\nIfigenia (film din 1977)\n_START_SECTION_\nPrezentare\n_START_PARAGRAPH_\nFilmul este inspirat din tragedia greac\xc4\x83 Ifigenia \xc3\xaen Aulis, de Euripide._NEWLINE_Artemis a poruncit ca Ifigenia, fiica lui Agamemnon \xc8\x99i a Clitemnestrei, s\xc4\x83 fie sacrificat\xc4\x83 pentru a permite expedi\xc8\x9bia aheilor la Troia._NEWLINE_Totu\xc8\x99i Cacoyannis a operat mai multe schimb\xc4\x83ri \xc3\xaen raport cu tragedia pentru a o adapta la tehnica modern\xc4\x83 a cinematografiei. Corul antic utilizat de Euripide pentru a explica evolu\xc8\x9bia situa\xc8\x9biei este \xc3\xaenlocuit de solda\xc8\x9bi greci. Personajele Ulise \xc8\x99i Calchas, doar men\xc8\x9biona\xc8\x9bi \xc3\xaen tragedie, apar \xc3\xaen film pentru \xc3\xaent\xc4\x83rirea intrigii._NEWLINE_Ca \xc8\x99i la Euripide, sf\xc3\xa2r\xc8\x99itul filmului este ambiguu \xc3\xaen mod deliberat. De\xc8\x99i mitul antic spune c\xc4\x83 Ifigenia a fost salvat\xc4\x83, \xc3\xaen mod miraculos, de zei, \xc3\xaen momentul uciderii sale, evenimentul nu este descris nici \xc3\xaen pies\xc4\x83, nici \xc3\xaen film, l\xc4\x83s\xc3\xa2nd incertitudinea s\xc4\x83 planeze asupra sor\xc8\x9bii Ifigeniei. \xc3\x8en Ifigenia \xc3\xaen Aulis, salvarea Ifigeniei este descris\xc4\x83 de un mesager. \xc3\x8en film nu exist\xc4\x83 nicio referire explicit\xc4\x83 a evenimentului: publicul vede doar c\xc4\x83derea cu\xc8\x9bitului urmat de un plan asupra expresiei uimite a lui Agamemnon.'